pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ประกาศ ศธ.โอนงบ สพฐ. ไปเป็นของ สป.ศธ.
วันอังคารที่ 28 สิงหาคม 2561
ราชกิจจานุเบกษา เผยแพร่ประกาศ ศธ.โอนงบ สพฐ. ไปเป็นของ สป.ศธ.
ราชกิจจานุเบกษา เมื่อวันที่ ๒๗ สิงหาคม ๒๕๖๑ เผยแพร่ประกาศกระทรวงศึกษาธิการ เรื่อง การโอนงบประมาณรายจ่ายประจําปีงบประมาณ พ.ศ. ๒๕๖๑ ของสํานักงานคณะกรรมการการศึกษาขั้นพื้นฐาน กระทรวงศึกษาธิการ ไปเป็นของสํานักงานปลัดกระทรวง กระทรวงศึกษาธิการ
ราชกิจจานุเบกษา เมื่อวันที่ ๒๗ สิงหาคม ๒๕๖๑ เผยแพร่ประกาศกระทรวงศึกษาธิการ เรื่อง การโอนงบประมาณรายจ่ายประจําปีงบประมาณ พ.ศ. ๒๕๖๑ ของสํานักงานคณะกรรมการการศึกษาขั้นพื้นฐาน กระทรวงศึกษาธิการ ไปเป็นของสํานักงานปลัดกระทรวง กระทรวงศึกษาธิการ
ตามคําสั่งหัวหน้าคณะรักษาความสงบแห่งชาติ ที่ ๑๙/๒๕๖๐ เรื่อง การปฏิรูปการศึกษาในภูมิภาคของกระทรวงศึกษาธิการ สั่ง ณ วันที่ ๓ เมษายน พุทธศักราช ๒๕๖๐ ข้อ ๓ (๒)กําหนดให้คณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค มีอํานาจหน้าที่โอนกิจการ ทรัพย์สิน หนี้ และเงินงบประมาณของส่วนราชการใดในกระทรวงศึกษาธิการ ไปเป็นของส่วนราชการอื่นในสังกัดกระทรวงศึกษาธิการตามบัญชีที่รัฐมนตรีว่าการกระทรวงศึกษาธิการประกาศกําหนด รวมทั้งพิจารณาการจัดสรรงบประมาณให้แก่หน่วยงานของกระทรวงศึกษาธิการ ในระดับภูมิภาคหรือจังหวัด นั้น
อาศัยอํานาจตามความในข้อ ๓ (๒)ของคําสั่งหัวหน้าคณะรักษาความสงบแห่งชาติ ที่ ๑๙/๒๕๖๐ เรื่อง การปฏิรูปการศึกษาในภูมิภาคของกระทรวงศึกษาธิการ ลงวันที่ ๓ เมษายน พุทธศักราช ๒๕๖๐ ประกอบกับมติคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค ในการประชุมครั้งที่ ๒/๒๕๖๑ เมื่อวันที่ ๒๘ มิถุนายน ๒๕๖๑
รัฐมนตรีว่าการกระทรวงศึกษาธิการจึงออกประกาศให้โอนงบประมาณของสํานักงานคณะกรรมการการศึกษาขั้นพื้นฐาน กระทรวงศึกษาธิการ ในส่วนที่เกี่ยวกับแผนงานพื้นฐานด้านการพัฒนาและเสริมสร้างศักยภาพคน ผลผลิตผู้จบการศึกษา ภาคบังคับ กิจกรรมการจัดการศึกษาสําหรับโรงเรียนปกติ งบดําเนินงาน ประจําปีงบประมาณ ปี พ.ศ. ๒๕๖๑ ตามบัญชีแนบท้ายประกาศนี้ ไปเป็นของสํานักงานปลัดกระทรวง กระทรวงศึกษาธิการ ทั้งนี้ ตั้งแต่บัดนี้เป็นต้นไป
ประกาศ ณ วันที่ ๑๔ สิงหาคม พ.ศ. ๒๕๖๑
ธีระเกียรติ เจริญเศรษฐศิลป์
รัฐมนตรีว่าการกระทรวงศึกษาธิการ
อ่านราชกิจจานุเบกษา
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ทส.ชูยุทธศาสตร์“ประชารัฐขจัดขยะทะเล”
วันอังคารที่ 5 กันยายน 2560
ทส.ชูยุทธศาสตร์“ประชารัฐขจัดขยะทะเล”
กระทรวงทรัพยากรธรรมชาติและสิ่งแวดล้อม จัดการประชุมขยะทะเลระดับประเทศ "ประชารัฐขจัดขยะทะเล” ขึ้น เพื่อเป็นการร่วมมือกัน ระดมสมอง การร่วมกันจัดทํายุทธศาสตร์ แผนการดําเนินการ และ Roadmap และหาแนวทางในการบริหารจัดการแก้ไขปัญหาขยะทะเลอย่างเป็นรูปธรรม
กระทรวงทรัพยากรธรรมชาติและสิ่งแวดล้อม โดยกรมทรัพยากรทางทะเลและชายฝั่ง ได้เป็นเจ้าภาพจัดการประชุมขยะทะเลระดับประเทศ "ประชารัฐขจัดขยะทะเล” ขึ้น เพื่อเป็นการร่วมมือกัน ระดมสมอง การร่วมกันจัดทํายุทธศาสตร์ แผนการดําเนินการ และ Roadmap และหาแนวทางในการบริหารจัดการแก้ไขปัญหาขยะทะเลอย่างเป็นรูปธรรมเพื่อก้าวไปสู่ทศวรรษใหม่แห่งการจัดการขยะทะเล โดยมีเป้าหมายที่จะทําให้ประเทศไทย มีระบบจัดการขยะที่มีประสิทธิภาพ ทําให้คนไทยมีระเบียบวินัยและมีจิตสํานึกในการในการลดใช้วัสดุที่จะเป็นขยะที่จะส่งผลกระทบต่อทรัพยากรธรรมชาติ สิ่งแวดล้อม และสุขภาพชีวิต
ในโอกาสนี้ พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานเปิดการประชุม และมีนายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม ได้ให้เกียรติมาบรรยายในหัวข้อ "สถานการณ์และยุทธศาสตร์การจัดการขยะของประเทศไทย” โดยมีผู้บริหารหน่วยงานภาครัฐ เช่น กระทรวงทรัพยากรธรรมชาติและสิ่งแวดล้อม กองทัพเรือ กระทรวงการท่องเที่ยว กระทรวงอุตสาหกรรม กรุงเทพมหานคร นักวิชาการ จากมหาวิทยาลัยต่างๆ เช่น เกษตรศาสตร์ จุฬาฯ มหิดล ธรรมศาสตร์ องค์กรด้านการวิจัยฯ หน่วยงานภาคเอกชน เครือข่ายบริษัทต่างๆ และคณะสื่อมวลชน เข้าร่วมประชุมในครั้งนี้กว่า 170 คน ณ ห้องประชุม Grand Ballroom ชั้น 3 โรงแรมดิ เอมเมอรัลด์ รัชดาภิเษก กรุงเทพฯ
สืบเนื่องจากการที่มีผลงานวิจัยของประเทศสหรัฐอเมริกา ในปี 2558 โดยใช้ข้อมูลปี 2553 ของ 192 ประเทศบ่งชี้ว่าประเทศไทยถูกจัดอยู่ในลําดับ 6 ที่ทิ้งขยะลงทะเลมากที่สุดในโลก ซึ่งแม้ว่าการกรมควบคุมมลพิษจะทําการคํานวณใหม่โดยใช้ข้อมูลจริงของประเทศ ทําให้อันดับของประเทศไทย ขยับจากอันดับ 6 เป็นอันดับที่ 12 ก็ตามแต่ข้อเท็จจริงก็คือ ประเทศไทยยังมีขยะอยู่ในทะเลเป็นปริมาณมาก ข้อมูลนี้ เป็นภาพสะท้อนของผลการดําเนินการที่ผ่านมา ว่าการแก้ไขปัญหาในเรื่องดังกล่าวยังไม่ประสบความสําเร็จเท่าที่ควร
"ขยะ” เป็นประเด็นปัญหาระดับประเทศที่รัฐบาลให้ความสําคัญเป็นอย่างยิ่ง และได้มอบหมายให้ทุกหน่วยงานที่เกี่ยวข้องดําเนินการเพื่อแก้ปัญหามาโดยตลอด อาทิ การใช้มาตรการการเกิดของเสียโดยหลัก 3Rs (Reduce Reuse Recycle) ส่งเสริมการใช้ Green Product การบริหารจัดการขยะมูลฝอยแบบผสมผสานที่เน้นการแปรรูปเป็นพลังงาน การรวมกลุ่มองค์การปกครองส่วนท้องถิ่นโดยมีเอกชนร่วมดําเนินการ แผนปฏิบัติการ "ประเทศไทย ไร้ขยะ” ตามแนวทาง "ประชารัฐ” รวมถึงการรณรงค์สร้างจิตสํานึกทุกรูปแบบ ในหลากหลายกลุ่มเป้าหมายเพื่อให้เกิดผลสัมฤทธิ์อย่างยั่งยืน
รัฐบาลไทย-ข่าวทำเนียบรัฐบาล-ผู้ใช้บัตรสวัสดิการและร้านธงฟ้ารับโชคเงินล้าน จากการใช้จ่ายผ่านระบบอิเล็กทรอนิกส์แทนเงินสด
วันพุธที่ 28 กุมภาพันธ์ 2561
ผู้ใช้บัตรสวัสดิการและร้านธงฟ้ารับโชคเงินล้าน จากการใช้จ่ายผ่านระบบอิเล็กทรอนิกส์แทนเงินสด
ที่ปรึกษาด้านเศรษฐกิจการเงิน สํานักงานเศรษฐกิจการคลัง เป็นประธานมอบรางวัลแก่ผู้โชคดีในโครงการแจกโชคจากการใช้บัตรเดบิต ครั้งที่ 9 โดยผู้โชคดีที่ได้รับรางวัลที่ 1 มูลค่า 1 ล้านบาท
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง เป็นประธานมอบรางวัลแก่ผู้โชคดีในโครงการแจกโชคจากการใช้บัตรเดบิต ครั้งที่ 9 โดยผู้โชคดีที่ได้รับรางวัลที่ 1 มูลค่า 1 ล้านบาท ด้านผู้ใช้บัตรเดบิต คือ นางนี ลีหนองบัว ซึ่งเป็นผู้โชคดีจากการใช้บัตรสวัสดิการแห่งรัฐจากจังหวัดร้อยเอ็ด และด้านร้านค้าที่รับชําระเงินผ่านเครื่องอิเล็กทรอนิกส์ คือ ร้านบ้านท่าคํารวม ซึ่งเป็นร้านค้าธงฟ้าประชารัฐในจังหวัดบึงกาฬ โดยผู้โชคดีทั้งสองเป็นลูกค้าของธนาคารกรุงไทย โดยในโอกาสนี้มีนางสาวพิมลพรรณ ติยะประเสริฐกุล ผู้ช่วยกรรมการผู้จัดการใหญ่ สายงานกลยุทธ์และผลิตภัณฑ์รายย่อย ธนาคารกรุงไทย จํากัด (มหาชน) ร่วมแสดงความยินดี
สําหรับการแจกโชคจากการใช้บัตรเดบิตประจําเดือนกุมภาพันธ์ 2561 นับเป็นเดือนที่ 3 ที่เปิดโอกาสขยายสิทธิ์ไปถึงผู้ใช้บัตรสวัสดิการแห่งรัฐและร้านธงฟ้าประชารัฐให้สามารถร่วมลุ้นโชคได้ โดยการใช้จ่ายผ่านบัตร 1 ครั้ง เท่ากับ 1 สิทธิ์ สําหรับผู้ที่ใช้บัตรสวัสดิการแห่งรัฐเพื่อซื้อสินค้าหรือวัตถุดิบการเกษตร (ไม่รวมค่าใช้จ่ายในสวัสดิการเดินทางผ่านบัตรสวัสดิการแห่งรัฐ) เพื่อเป็นการขยายโอกาสการเข้าถึงบริการทางการเงินแบบอิเล็กทรอนิกส์ให้กับประชาชนผู้มีรายได้น้อยและสร้างความคุ้นเคยกับการรับสวัสดิการและใช้จ่ายผ่านบัตรทดแทนเงินสด ซึ่งจะช่วยลดต้นทุนการบริหาร จัดการเงินสดและสนับสนุนการก้าวสู่เศรษฐกิจยุคดิจิทัล
โครงการแจกโชคจากการใช้บัตรเดบิต เป็นส่วนหนึ่งของแผนยุทธศาสตร์การพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ (National e-Payment) เพื่อส่งเสริมให้ประชาชนใช้บัตรเดบิตและบัตรสวัสดิการแห่งรัฐแทนเงินสด และส่งเสริมให้ร้านค้าติดตั้งเครื่อง EDC ซึ่งจะช่วยเพิ่มช่องทางรับชําระเงินด้วยบัตรเดบิต โดยตั้งแต่ดําเนินโครงการพบว่า มีผลตอบรับอย่างดี โดยปริมาณธุรกรรมบัตรเดบิตในปี 2560 ขยายตัวกว่าร้อยละ 32 เมื่อเทียบกับปีก่อน โดยมีมูลค่าธุรกรรมเพิ่มขึ้นกว่า 17,000 ล้านบาท
โครงการแจกโชคจากการใช้บัตรเดบิตจะมีขึ้นทั้งหมด 12 ครั้ง ไปจนถึงเดือนพฤษภาคม 2561 (ข้อมูลธุรกรรมในเดือนเมษายน 2561) รวมเงินรางวัล 84 ล้านบาท ได้รับการสนับสนุนจากสํานักงานสลากกินแบ่งรัฐบาล จึงขอเชิญชวนให้ประชาชนหันมาใช้จ่ายผ่านบัตรเดบิตแทนเงินสด และร้านค้า
เร่งติดตั้งเครื่อง EDC เพื่อรับชําระเงินด้วยบัตรเดบิต ซึ่งจะได้ร่วมลุ้นโชคเงินล้านและรางวัลอื่นอีกกว่า 1,022 รางวัลต่อเดือน ในช่วง 3 ครั้งสุดท้ายของโครงการ โดยสามารถติดตามข้อมูลเพิ่มเติมที่ www.epayment.go.th
เลขานุการคณะอนุกรรมการขับเคลื่อนโครงการการให้ความรู้และส่งเสริมธุรกรรมอิเล็กทรอนิกส์
โทร 02 273 9020 ต่อ 3289 3229 และ 3315
รัฐบาลไทย-ข่าวทำเนียบรัฐบาล-กพร. เปิดฝึกอบรมขึ้นทะเบียนผู้ควบคุมการใช้วัตถุระเบิดในงานเหมืองแร่ มุ่งผลักดันผู้ประกอบการใช้วัตถุระเบิดภายใต้มาตรฐานความปลอดภัยสากล
วันศุกร์ที่ 23 มิถุนายน 2560
กพร. เปิดฝึกอบรมขึ้นทะเบียนผู้ควบคุมการใช้วัตถุระเบิดในงานเหมืองแร่ มุ่งผลักดันผู้ประกอบการใช้วัตถุระเบิดภายใต้มาตรฐานความปลอดภัยสากล
กรมอุตสาหกรรมพื้นฐานและการเหมืองแร่ เปิดฝึกอบรมขึ้นทะเบียนผู้ควบคุมการใช้วัตถุระเบิดในงานเหมืองแร่ มุ่งผลักดันผู้ประกอบการใช้วัตถุระเบิดภายใต้มาตรฐานความปลอดภัยสากล
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานและกล่าวเปิดการประชุมระดับผู้นำ แผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย (IMT-GT) ครั้งที่ 11
วันจันทร์ที่ 30 เมษายน 2561
นายกรัฐมนตรีเป็นประธานและกล่าวเปิดการประชุมระดับผู้นํา แผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย (IMT-GT) ครั้งที่ 11
นายกรัฐมนตรีเป็นประธานและกล่าวเปิดการประชุมระดับผู้นํา แผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย (IMT-GT) ครั้งที่ 11
นายกรัฐมนตรีเป็นประธานและกล่าวเปิดการประชุมระดับผู้นํา แผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย (IMT-GT) ครั้งที่ 11 โดยนายกรัฐมนตรีกล่าวยินดีที่แผนงานความร่วมมือ IMT-GT ครบรอบการก่อตั้ง 25 ปีในปีนี้ ซึ่งถือเป็นความร่วมมือที่มีบทบาทสําคัญในการลดความเหลื่อมล้ํา โดยวิสัยทัศน์ในช่วงปี 2550-2559 คือ “การเป็นอนุภูมิภาคแห่งการบูรณาการ มีความก้าวหน้า รุ่งเรือง และมีสันติภาพ” ภายใต้กรอบแนวทางความร่วมมือ 6 สาขา และตาม 5 แนวระเบียงเศรษฐกิจ เช่น การพัฒนาโครงสร้างพื้นฐาน การอํานวยความสะดวกด้านการค้าการลงทุนทั้งภายใน IMT-GT และกับอาเซียน การพัฒนาเขตเศรษฐกิจพิเศษ การพัฒนาผู้ประกอบการ การยกระดับคุณภาพสินค้าและบริการฮาลาล การพัฒนาเมืองสีเขียวเพื่อการพัฒนาที่ยั่งยืน และสามารถจะพัฒนาไปสู่เครือข่ายเมืองอัฉริยะอาเซียนต่อไปโดยนายกรัฐมนตรีเชื่อมั่นว่า อนุภูมิภาคนี้จะสามารถพัฒนาสู่อนาคตโดยใช้ความก้าวหน้าทางเทคโนโลยีและนวัตกรรมได้โดยผ่านความร่วมมืออย่างสร้างสรรค์
ทั้งนี้ โครงการด้านความเชื่อมโยงทางกายภาพในระเบียงเศรษฐกิจ IMT-GT ถือเป็นแกนกลางนําการพัฒนาภายใต้แผนระยะ 5 ปี ปี 2560-2564 ของการดําเนินงานตามวิสัยทัศน์ระยะยาว ซึ่งไทยได้ติดตามผลักดันอย่างใกล้ชิดในทุกมิติ โดยเฉพาะในแนวระเบียงเศรษฐกิจระนอง-ภูเก็ต-ปีนัง-อาเจะห์ เพื่อเชื่อมโยงแผ่นดินสู่เกาะสุมาตรา และแนวระเบียงเศรษฐกิจสงขลา-ปีนัง-เมดาน และส่วนขยายไปยังปัตตานี-ยะลา-นราธิวาส เพื่อสร้างความเชื่อมโยงกับมาเลเซีย รวมทั้งเร่งรัดติดตามการก่อตั้งแนวระเบียงเศรษฐกิจที่หก ที่ปรับจากพื้นที่ปัตตานี-ยะลา-นราธิวาส มาเชื่อมโยงโดยตรงกับเประและกลันตัน รวมถึงความก้าวหน้าโครงการที่สามารถเปิดดําเนินการในปี 2561
นายกรัฐมนตรีเห็นว่า การพัฒนาด้านนวัตกรรม การใช้ความคิดสร้างสรรค์และการออกแบบเพื่อนํา IMT-GT สู่โลกอนาคต โลกแห่งดิจิทัลและความเป็นอัจฉริยะ จําเป็นต้องปรับตัวให้รวดเร็ว เพื่อเดินหน้าความร่วมมือให้ IMT-GT มีความเข้มแข็ง ซึ่งไทยได้ใช้แนวทาง Thailand 4.0 ที่ขับเคลื่อนด้วยความรู้และนวัตกรรมโดยไม่ทิ้งใครไว้ข้างหลัง นําไปสู่การพัฒนาที่ยั่งยืน โดยมี SDGs เป็นเป้าหมายสําคัญ
รัฐบาลไทย-ข่าวทำเนียบรัฐบาล-State Quarantine ด่านสำคัญในการสกัดกั้น Covid-19 ของรัฐบาล
วันศุกร์ที่ 12 มิถุนายน 2563
State Quarantine ด่านสําคัญในการสกัดกั้น Covid-19 ของรัฐบาล
State Quarantine ด่านสําคัญในการสกัดกั้น Covid-19 ของรัฐบาล
รัฐบาลไทย-ข่าวทำเนียบรัฐบาล-รมว.วธ.ร่วมพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๓
วันพฤหัสบดีที่ 13 สิงหาคม 2563
รมว.วธ.ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๓
รมว.วธ.ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๓
วันที่ ๑๒ สิงหาคม ๒๕๖๓ เวลา ๐๗.๓๐ น.พลเอก ประยุทธ์ จันทร์โอชา นายกรัฐมนตรี และภริยา เป็นประธานในพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๓ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม และคู่สมรส พร้อมด้วย นายกฤษศญพงษ์ ศิริ ปลัดกระทรวงวัฒนธรรม ผู้บริหารและข้าราชการกระทรวงวัฒนธรรม คณะรัฐมนตรีและคู่สมรส หัวหน้าส่วนราชการ ข้าราชการ และประชาชน เข้าร่วม ณ ท้องสนามหลวง
รัฐบาลไทย-ข่าวทำเนียบรัฐบาล-รัฐบาล เดินหน้ายกระดับภาคการเกษตรด้วยเทคโนโลยีดิจิทัล ย้ำห่วงใยเกษตรกรที่ยังขาดโอกาส
วันเสาร์ที่ 18 พฤศจิกายน 2560
รัฐบาล เดินหน้ายกระดับภาคการเกษตรด้วยเทคโนโลยีดิจิทัล ย้ําห่วงใยเกษตรกรที่ยังขาดโอกาส
โฆษกฯ เผยรัฐบาลเดินหน้ายกระดับภาคการเกษตรด้วยเทคโนโลยีดิจิทัล ย้ําห่วงใยเกษตรกรที่ยังขาดโอกาส แนะใช้บริการ ศพก.และศูนย์ดิจิทัลในพื้นที่ พร้อมเตรียมเร่งพัฒนาคนและไอทีรองรับการใช้งาน
วันนี้ (18 พ.ย.60 ) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลส่งเสริมการนําเทคโนโลยีดิจิทัลไปใช้พัฒนาการเกษตร โดยได้จัดทําเว็บไซต์และแอปพลิเคชัน เพื่อให้ประชาชนและเกษตรกรเข้าถึงบริการของภาครัฐผ่านโทรศัพท์ได้สะดวกและรวดเร็ว
“ที่ได้ดําเนินการแล้ว เช่น เว็บไซต์ตลาดออนไลน์www.dgtfarm.comรวบรวมสินค้าเกษตรให้ผู้บริโภคเลือกซื้อได้โดยตรง แอปพลิเคชันกระดานเศรษฐี 4.0 ช่วยให้เกษตรกรฝึกคํานวณต้นทุนการผลิตด้วยตนเอง แอปพลิเคชันจองรถเกี่ยว ช่วยจัดหารถเกี่ยวแก่เกษตรกรในช่วงที่ผลผลิตออกมาก หรือแอปพลิเคชันชาวนาไทย ที่รวบรวมข้อมูลมาตรการช่วยเหลือจากภาครัฐ เป็นต้น”
อย่างไรก็ตาม พลเอก ประยุทธ์ จันทร์โอชา นายกรัฐมนตรี แสดงความเป็นห่วงเกษตรกรที่อาจจะไม่มีโทรศัพท์สมาร์ทโฟน หรือยังขาดทักษะการใช้อุปกรณ์เหล่านี้ จึงขอให้ไปติดต่อใช้บริการที่ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) หรือศูนย์ดิจิทัลชุมชน ซึ่งจะมีเจ้าหน้าที่คอยให้คําแนะนําในเรื่องต่าง ๆ และมีอุปกรณ์คอมพิวเตอร์ให้ใช้งานได้ พร้อมทั้งกําชับให้กระทรวงดิจิทัลฯ เป็นแกนกลางไปแก้ไขปัญหาแอปพลิเคชันของภาครัฐที่บางส่วนยังมีข้อมูลซ้อนทับกันอยู่ เพื่อให้เกิดความสะดวกแก่ผู้ใช้
นอกจากนี้ นายกรัฐมนตรียังได้กล่าวถึงโครงการเกษตรกรแปลงใหญ่ของรัฐบาล โดยห่วงใยเกษตรกรที่ไม่ได้เข้าร่วมโครงการหรือปัจจุบันทําเกษตรแบบแปลงเล็กแปลงน้อย เพราะพื้นที่ไม่ได้ติดกับแปลงใหญ่ของผู้อื่น จึงแนะนําให้ใช้วิธีการรวมกลุ่มแทน เช่น หากปลูกพืชชนิดเดียวกันก็สามารถรวมกลุ่มกันเป็นวิสาหกิจชุมชน หรือสหกรณ์การเกษตรได้ เพื่อช่วยกันพัฒนาสินค้า เพิ่มมูลค่าผลผลิต และสร้างอํานาจต่อรองกับตลาด
“นายกฯ ย้ําว่า วันนี้บ้านเมืองต้องการความเปลี่ยนแปลง จึงต้องการความร่วมมือจากทุกฝ่าย โดยเฉพาะการปรับวิธีคิดและเปลี่ยนพฤติกรรมให้สอดคล้องกับโลกที่เปลี่ยนแปลงไป ทั้งหน่วยราชการ นักกฎหมาย พรรคการเมือง สื่อ และภาคประชาชน การกล่าวเช่นนี้เป็นเพียงการสร้างหลักคิด และกระตุ้นให้เกิดการเรียนรู้ร่วมกัน ไม่ได้มีเจตนาดูถูก อ้างความดีของ คสช. หรือหวังผลทางการเมืองใด ๆ"
สําหรับสิ่งที่รัฐบาลกําลังทํา เพื่อสร้างความเปลี่ยนแปลงด้านการเกษตรในขณะนี้คือ การติดตั้งอินเทอร์เน็ตความเร็วสูงและจุดบริการ wifi ใน ศพก. และมีแนวคิดที่จะยกระดับ ศพก.ที่มีศักยภาพให้เป็นศูนย์ดิจิทัลชุมชน เพื่อให้เกิดการบูรณาการข้ามหน่วยงาน เช่น การพัฒนาบุคลากรผู้ดูแล ศพก. ให้เข้าร่วมกิจกรรมของศูนย์ดิจิทัลฯ แล้วนําไปถ่ายทอดแก่เกษตรกรในพื้นที่
โดยในปี 2561 รัฐบาลจะอบรมประชาชนโดยเฉพาะเกษตรกรที่อยู่ในหมู่บ้านเป้าหมายของโครงการเน็ตประชารัฐ 24,700 หมู่บ้าน จํานวนกว่า 1 ล้านคน โดยจะสอดแทรกเนื้อหาการใช้งานแอปพลิเคชันให้ทุกคนสามารถนําไปประยุกต์ใช้ได้จริง
------------------------
สํานักโฆษก
รัฐบาลไทย-ข่าวทำเนียบรัฐบาล- พม. เชิดชูเกียรติอาสาสมัครดีเด่นและองค์การที่มีกิจกรรมทางสังคมดีเด่น ประจำปี 2559
วันพุธที่ 7 มิถุนายน 2560
พม. เชิดชูเกียรติอาสาสมัครดีเด่นและองค์การที่มีกิจกรรมทางสังคมดีเด่น ประจําปี 2559
พม. เชิดชูเกียรติอาสาสมัครดีเด่นและองค์การที่มีกิจกรรมทางสังคมดีเด่น ประจําปี 2559
วันนี้ (7 มิ.ย.60) เวลา 13.30 น. ที่โรงแรมปริ๊นซ์พาเลซ มหานาค กรุงเทพฯ นายไมตรี อินทุสุต ปลัดกระทรวง การพัฒนาสังคมและความมั่นคงของมนุษย์ (ปลัด พม.) เป็นประธานในพิธีประกาศเกียรติคุณอาสาสมัครดีเด่น และองค์การที่มีกิจกรรมทางสังคมดีเด่น ประจําปี 2559 เพื่อประกาศเกียรติคุณเชิดชูเกียรติอาสาสมัครและองค์การที่มีกิจกรรมทางสังคมดีเด่น และเผยแพร่ผลงานให้เป็นที่ประจักษ์แก่สาธารณชน โดยมีผู้ได้รับประกาศเกียรติคุณในครั้งนี้ ได้แก่ อาสาสมัครดีเด่น จํานวน 286 คน และองค์การที่มีกิจกรรมทางสังคมดีเด่น จํานวน 25 องค์การ รวมทั้งสิ้นจํานวน 311 คน มีผู้เข้าร่วมงาน ประกอบด้วย อาสาสมัครดีเด่นและผู้แทนองค์การที่มีกิจกรรมทางสังคมดีเด่น และหน่วยงานจากภาครัฐและภาคเอกชนที่เกี่ยวข้อง รวมจํานวนประมาณ 400 คน
นายไมตรี กล่าวว่า คณะรัฐมนตรีมีมติเมื่อวันที่ 12 พฤศจิกายน 2528 กําหนดให้วันที่ 21 ตุลาคมของทุกปี ซึ่งเป็นวันคล้ายวันพระราชสมภพสมเด็จพระศรีนครินทราบรมราชชนนี เป็นวันสังคมสงเคราะห์แห่งชาติ เนื่องจากพระองค์ทรงอุทิศพระวรกาย มิได้ทรงเห็นแก่ความเหนื่อยยาก ด้วยพระราชปณิธานอันมุ่งมั่นที่ว่า “ประโยชน์ของเพื่อนมนุษย์เป็นกิจที่หนึ่ง ผลประโยชน์ส่วนตัวเป็นกิจที่สอง” ต่อมาคณะรัฐมนตรีมีมติเมื่อวันที่19 ธันวาคม 2543 เห็นชอบ ให้วันที่ 21 ตุลาคม เป็นวันสังคมสงเคราะห์แห่งชาติและวันอาสาสมัครไทย ทั้งนี้ กระทรวงการพัฒนาสังคมฯ โดยกรมพัฒนาสังคมและสวัสดิการ (พส.) ร่วมกับสภาสังคมสงเคราะห์แห่งประเทศไทย ในพระบรมราชูปถัมภ์ ดําเนินการคัดเลือกอาสาสมัครดีเด่นองค์การที่มีกิจกรรมสังคมดีเด่น และจัดพิธีประกาศเกียรติคุณอาสาสมัครดีเด่น และองค์การที่มีกิจกรรมทางสังคมดีเด่น อย่างต่อเนื่องเป็นประจําทุกปี
นายไมตรี กล่าวเพิ่มเติมว่า กระทรวงการพัฒนาสังคมฯ โดยกรมพัฒนาสังคมและสวัสดิการ มีภารกิจหลักในการลดความเหลื่อมล้ําทางสังคมและสร้างโอกาสการเข้าถึงบริการของรัฐ โดยอาศัยความร่วมมือจากทุกภาคส่วน ในสังคม ในรูปแบบอาสาสมัครเข้ามาร่วมกันสนับสนุนการจัดสวัสดิการสังคมและพัฒนาสังคม และร่วมสร้างคุณประโยชน์ต่อสังคมอย่างยั่งยืนต่อไป
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เป็นผู้แทนรับรางวัล SOE Award ประจำปี 2561
วันอาทิตย์ที่ 26 สิงหาคม 2561
รองปลัดกระทรวงดิจิทัลฯ เป็นผู้แทนรับรางวัล SOE Award ประจําปี 2561
รองปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) ในฐานะกรรมการ บริษัท ทีโอที จํากัด (มหาชน) รัฐวิสาหกิจในสังกัดกระทรวงดิจิทัลฯ เป็นผู้แทนรับมอบรางวัลรัฐวิสาหกิจดีเด่น (SOE Award) ประจําปี 2561 จาก พลเอก ประยุทธ์ จันทร์โอชา นายกรัฐมนตรี ประธานพิธีมอบรางวัลฯ ซึ่งสํานักงานคณะกรรมการนโยบายรัฐวิสาหกิจ (สคร.) จัดขึ้นภายใต้แนวคิด "รวมพลังรัฐวิสาหกิจ พัฒนาเศรษฐกิจไทย ก้าวไกลอย่างยั่งยืน" โดย บมจ.ทีโอที ได้รับรางวัลประเภทนวัตกรรมดีเด่น จากผลงานการคิดค้น “อุปกรณ์โครงข่ายใยแก้วนําแสงส่วนปลายทางรองรับบริการบรอดแบนด์” ซึ่งเป็นผลงานวิจัยของสถาบันนวัตกรรม ทีโอที สําหรับงานมอบรางวัลฯ ครั้งนี้มีขึ้นเมื่อวันที่ 24 สิงหาคม 2561 ณ โรงแรมเซ็นทารา แกรนด์ และบางกอกคอนเวนชันเซ็นเตอร์ แอท เซ็นทรัลเวิลด์ ถนนพระรามที่ 1 เขตปทุมวัน กรุงเทพฯ
*************************
รัฐบาลไทย-ข่าวทำเนียบรัฐบาล-พลอากาศเอกประจิน จั่นตอง รองนายกรัฐมนตรีเข้าร่วมการประชุมผู้นำเขตเศรษฐกิจเอเปค ช่วงที่ 1
วันจันทร์ที่ 21 พฤศจิกายน 2559
พลอากาศเอกประจิน จั่นตอง รองนายกรัฐมนตรีเข้าร่วมการประชุมผู้นําเขตเศรษฐกิจเอเปค ช่วงที่ 1
พลอากาศเอกประจิน จั่นตอง รองนายกรัฐมนตรีเข้าร่วมการประชุมผู้นําเขตเศรษฐกิจเอเปค ช่วงที่ 1
วันนี้ (20 พ.ย. 59) เวลา 10.15 น. พลอากาศเอกประจิน จั่นตอง รองนายกรัฐมนตรี กล่าวสุนทรพจน์ในการประชุมผู้นําเขตเศรษฐกิจเอเปค ช่วงที่ 1 (First Leaders’ Retreat) ภายใต้หัวข้อความท้าทายต่อการค้าเสรีและการลงทุนในบริบทโลกปัจจุบัน ณ ศูนย์การประชุม Lima Convention Center กรุงลิมา สาธารณรัฐเปรู โดยสรุปสาระสําคัญดังนี้
รองนายกรัฐมนตรีรู้สึกเป็นเกียรติที่ได้เข้าร่วมการประชุมที่สําคัญ ยิ่งครั้งนี้ ซึ่งเป็นการประชุมที่ผู้นําจากเขตเศรษฐกิจที่มีพลวัตรอันโดดเด่น และมีอิทธิพลต่อเศรษฐกิจโลกได้มาร่วมหารือกัน และขอบคุณต่อน้ําใจและความปรารถนาดีต่อปวงชนชาวไทย อนึ่งการสวรรคตของพระบาทสมเด็จพระปรมินทรมหาภูมิพลอดุลยเดช ได้นํามาซึ่งความเศร้าสลดของปวงชนชาวไทยทั้งชาติ ความเห็นใจจากทุกท่านถือเป็นกําลังใจที่สําคัญยิ่งรองนายกรัฐมนตรีเห็นว่าการ บูรณาการทางเศรษฐกิจนั้นคือหนทางที่นําพาเอเชีย-แปซิฟิกไปสู่ความมั่งคั่งและ ความมั่นคง ทั้งในแง่เศรษฐกิจและสังคม อย่างไรก็ตามระบอบการค้าของโลกย่อมต้องมีการปรับให้สอดรับกับบริบทที่ เปลี่ยนแปลงไปอย่างรวดเร็วของโลก การรวมตัวกันทุกปีของ 21 เขตเศรษฐกิจเป็นเครื่องบ่งชี้ที่สําคัญถึงความเชื่อมั่นต่อระบอบการค้า พหุภาคี และความมุ่งมั่นที่จะรักษาระบอบดังกล่าว
รองนายกรัฐมนตรี ได้กล่าวถึงประเด็นสําคัญ 2 ประการ คือ
ประการแรก คือ การได้รับประโยชน์จากการค้าเสรีและการบูรณาการทางเศรษฐกิจไม่ทั่วถึง โอกาสและการเข้าถึงทรัพยากรจะต้องถูกกระจายอย่างทั่วถึงเพื่อสร้างความ มั่งคั่งและการเติบโตอย่างครอบคลุม จะต้องปฏิรูปโครงสร้างทั้งทางด้านเศรษฐกิจและสังคม กฎระเบียบที่เกี่ยวข้องกับการดําเนินธุรกิจจะต้องมีการปรับปรุงเพื่อลดภาระ ของผู้ประกอบการ โดยเฉพาะผู้ประกอบการรายย่อยที่มีข้อจํากัดทางด้านเงินทุน ทรัพยากรบุคคล และเวลาในการดําเนินการ อีกทั้งการพาณิชย์อิเล็กทรอนิกส์จะเป็นเครื่องมือสําคัญสําหรับ SMEs และ ผู้ประกอบการรายใหม่ (Start-Ups)
อย่างไรก็ตาม เอเปคจะต้องให้ความสําคัญต่อการเสริมสร้างความสามารถ เนื่องจากยังคงมีความแตกต่างด้านความรู้ ความเชี่ยวชาญและเทคโนโลยีระหว่างประเทศพัฒนาและประเทศกําลังพัฒนา
ประเด็น ที่สองคือ การบูรณาการด้านเศรษฐกิจในภูมิภาค มีการจัดทําความตกลงเขตการค้าเสรี (FTA) ในภูมิภาคเอเชียแปซิฟิกกว่า 44 ฉบับ ซึ่งนับเป็นจํานวนกว่าครึ่งหนึ่งของ FTA ที่ได้จัดทํามาทั่วโลก ประเทศไทยสนับสนุนการจัดทํา ความตกลงเขตการค้าเสรีของภูมิภาคเอเชียแปซิฟิก (FTAAP) ซึ่งเป็นวาระหลักของเอเปคช่วงหลังปี 2020
อย่างไรก็ตามเราคํานึง ว่าเราได้ใช้ประโยชน์จากความตกลงก่อนๆ ที่เคยจัดทําขึ้นมากน้อยเพียงใด และความตกลงเหล่านี้ตอบสนองความต้องการของสมาชิกอย่างแท้จริงหรือไม่ ทั้งนี้ไทยยืนยันบทบาทในการประสานความต้องการของเขตเศรษฐกิจที่มีความหลากหลายดังที่ไทยได้ดําเนินการมาอย่างต่อเนื่องในเวทีต่างๆ
รองนายกรัฐมนตรีเห็นว่าจะต้องพิจารณาทิศทางของเอเปคเพื่อกําหนดวิสัยทัศน์ หลังปี 2020 ที่สอดคล้องกับบริบทโลกที่เปลี่ยนไป รวมถึงเป้าหมายเพื่อการพัฒนาอย่างยั่งยืน ซึ่งเราจะต้องร่วมกันบรรลุในปี 2030 ไทยในฐานะหนึ่งในสมาชิกก่อตั้งเอเปค ขอยืนยันความมุ่งมั่นของไทยในการร่วมมือกับทุกเขตเศรษฐกิจเพื่อบรรลุความ มั่งคั่งที่สมดุล ครอบคลุมและยั่งยืน
รัฐบาลไทย-ข่าวทำเนียบรัฐบาล-CNN ยกกรุงเทพฯ เป็นเมืองแห่งอาหารริมทางดีที่สุดในโลก
วันศุกร์ที่ 17 มีนาคม 2560
CNN ยกกรุงเทพฯ เป็นเมืองแห่งอาหารริมทางดีที่สุดในโลก
หอยทอดไทยติด 1 ใน 3 อาหารขึ้นชื่อ
โฆษกรัฐบาลเผย CNN ยกกรุงเทพฯ เป็นเมืองแห่งอาหารริมทางดีที่สุดในโลกต่อเนื่อง ชี้หอยทอดติด 1 ใน 3 อาหารขึ้นชื่อมากที่สุด
โฆษกรัฐบาลเผย CNN ยกกรุงเทพฯ เป็นเมืองแห่งอาหารริมทางดีที่สุดในโลกต่อเนื่อง ชี้หอยทอดติด 1 ใน 3 อาหารขึ้นชื่อมากที่สุด พร้อมกําชับพ่อค้าแม่ค้ายึดหลักอนามัย จัดให้เป็นระเบียบ ตรึงใจนักท่องเที่ยว
วันที่ 16 มีนาคม 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า สํานักข่าว CNN ยังคงจัดอันดับให้กรุงเทพฯ เป็น “สวรรค์แห่งอาหารริมทาง” หรือเมืองที่มีอาหารริมทาง (Street Food) ดีที่สุดในโลก ต่อเนื่องจากปีที่แล้ว โดยนักท่องเที่ยวสามารถเลือกซื้ออาหารได้หลากหลาย เช่น น้ําเต้าหู้มื้อเช้า ข้าวหอมมะลิมื้อกลางวัน ผัดไทย หมูสะเต๊ะมื้อเย็น และระบุด้วยว่า เยาวราชคือย่านของกินที่ดีที่สุดแห่งหนึ่ง
นอกจากนี้ สภาอาหารริมทางโลก (World Street Food Congress) ได้ยกให้ “หอยทอด” เป็น 1 ใน 3 ของอาหารที่ขึ้นชื่อมากที่สุด ที่หารับประทานได้ริมทางในกรุงเทพฯ โดยพ่อครัวจะปรุงสุกใหม่จานต่อจานบนกระทะร้อน ๆ ให้แก่ลูกค้า
“ท่านนายกฯ รับทราบและดีใจที่กรุงเทพฯ ยังติดอันดับโลกด้านอาหารริมทาง ซึ่งถือเป็นเสน่ห์และเอกลักษณ์เฉพาะอย่างหนึ่งของไทยที่หลายประเทศไม่มี นักท่องเที่ยวสามารถซื้อหาอาหารอร่อยได้ตลอดเวลา โดยเน้นย้ําให้พ่อค้าแม่ค้าปรุงอาหารให้ถูกหลักอนามัย คํานึงถึงความสะอาดปลอดภัยทั้งในแง่ของอาหารและสิ่งแวดล้อมรอบ ๆ ร้าน รวมทั้งให้ความร่วมมือกับเจ้าหน้าที่สร้างความเป็นระเบียบเรียบร้อยให้นักท่องเที่ยวรู้สึกประทับใจ”
ทั้งนี้ มีเมืองอื่นๆ ที่ติดอันดับสวรรค์แห่งอาหารริมทางอีก 22 เมือง เช่น กรุงโตเกียว ประเทศญี่ปุ่น เมืองโฮโนลูลู สหรัฐฯ เมืองเดอร์บัน แอฟริกาใต้ เมืองนิวออร์ลีนส์ สหรัฐฯ เมืองอิสตันบูล ประเทศตุรกี เป็นต้น
รัฐบาลไทย-ข่าวทำเนียบรัฐบาล-กระทรวงกลาโหมไทย-จีน ร่วมประชุมแลกเปลี่ยนประสบการณ์ ถอดบทเรียนรับมือ COVID-19 [กระทรวงกลาโหม]
วันพฤหัสบดีที่ 14 พฤษภาคม 2563
กระทรวงกลาโหมไทย-จีน ร่วมประชุมแลกเปลี่ยนประสบการณ์ ถอดบทเรียนรับมือ COVID-19 [กระทรวงกลาโหม]
กระทรวงกลาโหมไทย-จีน ร่วมประชุมแลกเปลี่ยนประสบการณ์ ถอดบทเรียนรับมือ COVID-19
เช้าวันนี้ (วันพฤหัสบดี ที่ 14 พฤษภาคม 2563) กระทรวงกลาโหม-กระทรวงกลาโหมสาธารณรัฐประชาชนจีน ร่วมประชุมเรื่องการบริหารจัดการทรัพยากรทางการแพทย์ และการควบคุมการแพร่ระบาด ของโรคติดเชื้อไวรัสโคโรนา 2019 หรือ COVID-19 โดยเป็นการประชุมทางไกลผ่านสื่ออิเล็กทรอนิกส์ (Video Teleconference: VTC) มีวัตถุประสงค์เพื่อแลกเปลี่ยนประสบการณ์องค์ความรู้และแนวปฏิบัติที่ดีหรือ Best Practice ในการรับมือโรคติดเชื้อ ไวรัสโคโรนา 2019 หรือ COVID-19 ณ ห้องยุทธนาธิการ ในศาลาว่าการกลาโหม
โดยมี พล.อ.รักศักดิ์ โรจน์พิมพ์พันธุ์ ผู้อํานวยการสํานักนโยบายและแผนกลาโหม เป็นประธานการประชุม พร้อมด้วย ผู้อํานวยการสํานักงานแพทย์ สํานักงานสนับสนุน สํานักงานปลัดกระทรวงกลาโหม ผู้แทนกรมแพทย์ทหารของ 3 เหล่าทัพผู้แทนศูนย์แพทย์ทหารอาเซียนฯ ผู้แทนโรงพยาบาลตํารวจ และผู้แทนกระทรวงสาธารณสุข และฝ่ายสาธารณรัฐประชาชนจีน ผู้แทนกรมกิจการส่งกําลังบํารุง คณะกรรมาธิการกลางการทหาร ผู้แทนโรงพยาบาลทหารกลาง กองทัพปลดปล่อยประชาชนจีน ผู้แทนวิทยาลัยแพทย์ทหาร ผู้แทนศูนย์ควบคุมและป้องกันโรคติดเชื้อ และผู้แทนสถาบันวิทยาศาสตร์ทางทหาร
โดยมีหัวข้อหารือดังนี้ การถอดบทเรียนจากการปฏิบัติของการบริหารจัดการทรัพยากรในสถานการณ์วิกฤต แนวทางการรักษาและการเฝ้าสังเกตอาการผู้ที่เดินทางกลับจากต่างประเทศตามมาตรการกักกันโรคแห่งรัฐ (StateQuarantine) ตลอดจนบทบาทของทหารในการช่วยเหลือประชาชน อาทิ การสนับสนุนการแลกเปลี่ยนผลิตผลแบบ Barter Trade ระหว่างข้าวของเกษตรกรในภาคอีสานกับสินค้าสัตว์น้ําของชาวประมงในภาคใต้ในช่วงที่ตลาดการส่งออกปิด การส่ง food delivery ให้ประชาชน และผู้ป่วยติดเตียงในพื้นที่ห่างไกล การผลิตนวัตกรรม เช่น หุ่นยนต์ส่งอาหารให้ผู้ป่วย
ทั้งนี้ จะนําบทเรียนจากการปฏิบัติและองค์ความรู้ของจีน รวมทั้งข้อมูลทางการแพทย์มาประยุกต์ใช้ ในการป้องกันและควบคุมการระบาดของโรคในระลอกสองของไทย ตลอดจนสนับสนุนการดําเนินงานด้านสาธารณสุขตามนโยบายของรัฐบาลต่อไป